
PËR KALIMIN NË PËRGJEGJËSI ADMINISTRIMI TË PASURISË SË PALUAJTSHME “TRUALL”, NË ZONËN KADASTRALE 8602, ME NUMËR PASURIE 2/149, TE MINISTRIA E ARSIMIT, SPORTIT DHE RINISË, 
PËR UNIVERSITETIN “ISMAIL QEMALI”, VLORË

Në mbështetje të nenit 100 të Kushtetutës së Republikës së Shqipërisë dhe të neneve 8, 10, 13, 15 e 16, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e ministrit të Arsimit, Sportit dhe Rinisë, Këshilli i Ministrave

VENDOSI:

1. Kalimin në përgjegjësi administrimi të pasurisë së paluajtshme “truall”, në zonën kadastrale 8602, me numër pasurie 2/149, e regjistruar në volumin 46, faqe 97, me sipërfaqe 6301 (gjashtë mijë e treqind e një) m2, pronë shtet, te Ministria e Arsimit, Sportit dhe Rinisë, për universitetin “Ismail Qemali”, Vlorë, sipas kartelës së pasurisë së paluajtshme.
2. Pasuria e paluajtshme, pas kalimit në përgjegjësi, të përdoret në funksion të qëllimit dhe të veprimtarisë së universitetit “Ismail Qemali”, Vlorë. 
3. Universiteti “Ismail Qemali”, Vlorë, nuk mund ta ndryshojë destinacionin e pasurisë së paluajtshme, përcaktuar në pikën 1 të këtij vendimi, ta tjetërsojë apo t’ua japë të tretëve.
4. Ngarkohen Ministria e Arsimit, Sportit dhe Rinisë, Universiteti “Ismail Qemali”, Vlorë dhe Zyra për Regjistrimin e Pasurive të Paluajtshme Vlorë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Adresa: Rruga 11 Nentori,Lagi. Brigada 17 S (prane Prefektures)

VLORE,me 24 / 7 /2018
SHENIM: Kjo kopje kartele né Ad, ka fugi té njéjté me origjinalin ¢ ndodhur né zyrén tone

Né regjistrin Vol__ 46 Fage _ 97 , Zona Kadastrale 8602, Qyteti Vioré





